Na temelju članka 135. Ustava Republike Hrvatske (''Narodne novine'' 56/90, 135/97, 8/98,  113/00, 124/00, 28/01, 41/01- pročišćeni tekst, 55/01, 76/10, 85/10, 05/14), članka 8. i 35. toč. 1. Zakona o lokalnoj i područnoj (regionalnoj) samoupravi (''Narodne Novine'' br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćen tekst, 137/15, 123/17), a u svezi sa čl. 33. Zakona o izmjenama i dopunama Zakona o lokalnoj i područnoj (regionalnoj) samoupravi (Narodne Novine br. 123/17), Općinsko vijeće Općine Kršan na sjednici održanoj dana \_\_. veljače 2018 godine donosi

**IZMJENE I DOPUNE STATUTA**

**OPĆINE KRŠAN**

(Nacrt prijedloga)

Članak 1.

U Statutu Općine Kršan (''Službene glasilo Općine Kršan'' br. 06/09, 5/13 – u daljnjem tekstu: Statut), u članku 1. dodaje se stavak 2. koji glasi:

''Izrazi u ovom Statutu koji imaju rodno značenje odnose se jednako na muški i ženski rod.'' .

Članak 2.

U članku 8. dodaje se stavak 2. koji glasi:

„Grb i zastava ne smiju sadržavati simbole protivne Ustavu Republike Hrvatske i drugim propisima.“

Članak 3.

U članku 19. stavku 2. točka 3. riječ: „godišnji obračun“ zamjenjuje se riječima: „godišnji izvještaj o izvršenju proračuna“.

Članak 4.

U članku 22. stavku 1. riječi: „četiri godine“ zamjenjuju se riječima: „do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama Zakona o lokalnoj i područnoj (regionalnoj) samoupravi“.

U stavku 2. iza riječi: „jedinice lokalne samouprave“ dodaju se riječi:

„izabranog na redovnim izborima koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama Zakona o lokalnoj i područnoj (regionalnoj) samoupravi“.

Članak 5.

U članku 23. Statuta, iza stavka 3. dodaje se novi stavak 4. koji glasi:

''Član općinskog vijeća ne može biti kazneno gonjen niti odgovoran na bilo koji drugi način, zbog glasovanja, izjava ili iznesenih mišljenja i stavova na sjednicama Općinskog vijeća.''

Članak 6.

U članku 24. iza stavka 2. dodaje se novi stavak 3. koji glasi:

„Član Općinskog vijeća ima pravo na opravdani neplaćeni izostanak s posla radi sudjelovanja u radu Općinskog tijela i njegovih radnih tijela.“

Dosadašnji stavak 3. postaje stavak 4.

Članak 7.

U članku 26. stavku 2. riječ: „Godišnji obračun Proračuna« zamjenjuje se riječima: »godišnji izvještaj o izvršenju proračuna“.

Članak 8.

U članku 27. dodaje se novi stavak 1. i 2. koji glase:

„ Sjednice Općinskog vijeća su javne. Nazočnost javnosti može se isključiti samo iznimno u slučajevima predviđenim posebnim zakonom i općim aktima jedinice.

Sjednicama Općinskog vijeća prisustvuje Općinski načelnik i njegov zamjenik.“

Dosadašnji stavak 1. postaje stavak 3.

Članak 9.

U članku 34. stavku 1. točki 3. riječi: „te nadzire njihov rad“ zamjenjuju se riječima te nadzire zakonitost njihovog rada“

U stavku 1. točki 6. riječ: „Godišnji obračun Proračuna“ zamjenjuje se riječima: »godišnji izvještaj o izvršenju proračuna«.

U stavku 1. točka 12. mijenja se i glasi:

„12. odlučuje o stjecanju i otuđivanju pokretnina i nekretnina Općine i drugom raspolaganju imovinom u skladu s Zakonom, Statutom i posebnim propisima,“

U stavku 1. točki 14. na kraju rečenice za riječi „Općinu“ dodaju se riječi „osim ako posebnim Zakonom nije drugačije određeno,“

U stavku 2. u prvoj rečenici riječi: „raspolaganju ostalom“ zamjenjuju se riječima: „drugom raspolaganju“, a u trećoj rečenici iza riječi: „te“ dodaje se riječ: „drugo“, a riječ: „ostalom“ briše se.

U stavku 3. iza riječi: »te« dodaje se riječ: „drugom“ a riječ: „ostalom“ briše se.

Stavak 4. mijenja se i glasi:

„Odluku o imenovanju i razrješenju iz stavka 1. točke 14. ovoga članka općinski načelnik dužan je objaviti u prvom broju Službenog glasila Općine Kršan koji slijedi nakon donošenja te odluke.“

Članak 10.

U članku 39. stavku 1. riječ: : „srpanj“ zamjenjuje se riječima: „mjesecu rujnu, odnosno s polugodišnjim izvješćem proračuna“, a riječ „siječnju“ zamjenjuje se riječima: „mjesecu ožujku iduće godine odnosno s godišnjim izvješćem proračuna“.

Članak 11.

U članku 40. stavku 1. t.7. na kraju rečenice iza riječi „Zakona“ dodaju se riječi: „razrješenjem općinskog načelnika i njegovog zamjenika koji je izabran zajedno s njime u skladu s Zakonom“.

Članak 12.

U članku 42. stavci 2. i 3. mijenjaju se i glase:

„Raspisivanje referenduma za opoziv može predložiti:

– 20% ukupnog broja birača u Općini Kršan,

– 2/3 članova Općinskog vijeća Općine Kršan.

Ako je raspisivanje referenduma za opoziv predložilo 20% ukupnog broja birača u Općini Kršan, Općinsko vijeće raspisat će referendum za opoziv općinskog načelnika i njegovog zamjenika koji je izabran zajedno s njima u skladu s člankom 65. stavkom 5. ovoga Zakona, u dijelu koji se odnosi na utvrđivanje je li prijedlog podnesen od potrebnog broja birača u jedinici.“

Iza stavka 3. dodaje se novi stavak 4. koji glasi:

„Ako je raspisivanje referenduma za opoziv predložilo 2/3 članova Općinskog vijeća, odluku o raspisivanju referenduma za opoziv općinskog načelnika i njegovog zamjenika koji je izabran zajedno s njim Općinsko vijeće donosi dvotrećinskom većinom glasova svih članova Općinskog vijeća.“

Članak 13.

U članku 43. stavku 1. brojka: „1“« zamjenjuje se brojkom: „6“.

Članak 14.

U članku 51. stavku 1 točka 4. Iza riječi „koncesije“ stavlja se zarez i brišu se riječi „koje daje njezino predstavničko tijelo“.

Točka 6. mijenja se i glasi: „6. udio u zajedničkom porezu.“

U točki 7. riječi: „i dotacija“ brišu se.

Članak 15.

Članak 52. mijenja se i glasi:

„Temeljni financijski akt Općine Kršan je proračun.

Općinski načelnik kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom.

Proračun donosi Općinsko vijeće u skladu s posebnim zakonom.“

Članak 16.

Članak 54. mijenja se i glasi

„Članak 54

Ako općinski načelnik ne predloži proračun Općinskom vijeću ili povuče prijedlog prije glasovanja o proračunu u cjelini te ne predloži novi prijedlog proračuna u roku koji omogućuje njegovo donošenje, Vlada Republike Hrvatske će na prijedlog središnjeg tijela državne uprave nadležnog za lokalnu i područnu (regionalnu) samoupravu razriješiti općinskog načelnika i njegovog zamjenika koji je izabran zajedno s njima.

U slučaju iz stavka 1. ovoga članka Vlada Republike Hrvatske imenovat će povjerenika Vlade Republike Hrvatske za obavljanje poslova iz nadležnosti općinskog načelnika i raspisati prijevremene izbore za općinskog načelnika sukladno posebnom zakonu.

Novoizabrani općinski načelnik dužan je predložiti Općinskom vijeću proračun u roku od 45 dana od dana stupanja na dužnost.

Općinsko vijeće mora donijeti proračun iz stavka 3. ovog članka u roku od 45 dana od dana kada ga je općinski načelnik predložio Općinskom vijeću.

Rješenje Vlade Republike Hrvatske o razrješenju općinskog načelnika, iz stavka 1. ovoga članka stupa na snagu danom objave u »Narodnim novinama«.

Protiv rješenja Vlade Republike Hrvatske iz stavka 5. ovoga članka razriješeni općinski načelnik može podnijeti tužbu Visokom upravnom sudu Republike Hrvatske u roku od 8 dana od dana objave rješenja.

Postupak rješavanja o tužbi protiv rješenja Vlade Republike Hrvatske je hitan.

Visoki upravni sud Republike Hrvatske odlučit će o tužbi u roku od 30 dana od dana primitka tužbe te svoju odluku bez odgađanja dostaviti Vladi Republike Hrvatske i razriješenom općinskom načelniku.

Odluka Visokog upravnog suda Republike Hrvatske objavljuje se u »Narodnim novinama«.

Ako je tužba odbačena ili odbijena, Vlada Republike Hrvatske će raspisati prijevremene izbore za općinskog načelnika u roku od 90 dana od dana objave odluke Visokog upravnog suda Republike Hrvatske u »Narodnim novinama.“

Članak 17.

Članak 55. mijenja se i glasi

„Članak 55.

Ako Općinsko vijeće ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju, nastavlja financiranje poslova, funkcija i programa tijela Općine Kršan i drugih proračunskih i izvanproračunskih korisnika u skladu s posebnim zakonom.

Odluku o privremenom financiranju iz stavka 1. ovoga članka donosi do 31. prosinca Općinsko vijeće u skladu s posebnim zakonom na prijedlog općinskog načelnika ili povjerenika Vlade Republike Hrvatske.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika.

Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Odluka o financiranju nužnih rashoda i izdataka iz stavaka 3., 4. i 5. ovoga članka sadržajno odgovara odluci o privremenom financiranju propisanoj posebnim zakonom, ali razmjerno razdoblju za koje se donosi.“

Članak 18.

U članku 59. stavku 2. riječ „domaćina“ zamjenjuje se riječju: „gospodara“.

Članak 19.

U članku 65. stavku 5. riječi: „Općinsko vijeće dostavit će“ zamjenjuju se riječima: „predsjednik Općinskog tijela dužan je dostaviti“, a brojka: „8“ zamjenjuje se brojkom: „30“.

Članak 20.

U članku 72. stavku 1. alineja 3. riječi „najmanje 1/3 članova“ zamjenjuje se riječi „članovi“.

Članak 21.

U članku 78. stavku 2. riječ „koje“ zamjenjuje se riječima: “te na njegov prijedlog Općinsko vijeće“.

Članak 22.

U članku 96. stavku 2. riječ: „danom“ zamjenjuje se riječima: „prvog dana od dana“.

Članak 23.

Ove Izmjene i dopune statuta Općine Kršan stupaju na snagu 8 (osmog) dana od dana objave u "Službenom glasilu Općine Kršan".

OPĆINSKO VIJEĆE OPĆINE KRŠAN

KLASA:

URBROJ:

Kršan,

Predsjednik

Općinskog vijeća

Zdravko Vidak